Tyskland strammer regler for familiesammenføring | Nyheder | DR
Løkke skal mødes med Trump i næste uge kl. 17.25 Politi: 52-årig mand stod bag angreb i London kl. 16.44 KORT Sådan blev Danmark delt ved folketingsvalget kl. 17.00 Bil i høj fart fik fodgængere til at springe for livet i Belgien kl. 14.32 Redaktør om britisk parlament dagen derpå: Mere høflighed og en stemning af trods kl. 16.15 Flemming Østergaard: Dom overgår min vildeste fantasi kl. 13.46 Retspsykiater: Forvaring til en 17-årig er vist aldrig set før kl. 12.26 GRAFIK Få overblikket over misbrug, mord og romancer i ’Beverly Hills 90210’ kl. 15.39 Russisk eksil-politiker myrdet i Ukraine kl. 14.15 Kvote 2-ansøgninger: Her er de mest populære uddannelser kl. 12.19 Tyskland strammer regler for familiesammenføring
Regeringen i Berlin har nået et kompromis om en asylpakke, oplyser SPD's formand, Sigmar Gabriel.
28. jan. 2016 kl. 20.37 Formanden for det socialdemokratiske parti SPD, Sigmar Gabriel, offentliggjorde her til aften de strammere regler. (Foto: GREGOR FISCHER © Scanpix)
Den tyske regering strammer landets asylregler i forlængelse af et større kursskifte de seneste måneder.
Det fortæller formanden for det socialdemokratiske parti SPD, Sigmar Gabriel, efter et møde torsdag aften, hvor man har indgået et kompromis i forhandlingerne om en asylaftale.
Blandt andet vil regeringen stramme reglerne for familiesammenføring, oplyser Gabriel ifølge det tyske nyhedsbureau dpa.
Det betyder, at flygtninge, som er tildelt såkaldt "begrænset beskyttelse", ikke kan få familiesammenføring i to år.
Læs også: Norge: Vi tager ikke værdier fra asylansøgere
Det skulle være muligt, da regeringen torsdag har besluttet at kategorisere tre nordafrikanske lande som "sikre".
Således vil statsborgere fra Marokko, Algeriet og Tunesien, og som ikke har ret til asyl i Tyskland, blive sendt hjem hurtigt.
1,1 millioner mennesker ankom sidste år til Tyskland, hvis regering med forbundskansler Angela Merkel i spidsen bød alle flygtninge velkommen sidste sommer.
Før jul steg modstanden mod Merkels flygtningepolitik.
Seksuelle overgreb på et større antal kvinder nytårsaften i Köln, hvor en gruppe indvandrede stod bag, har medført øget modstand mod kanslerens åbne arme.